《同彭漫者寄铅山诸友韵送彭归武夷》
宋代·陈文蔚

兀坐谁与邻，院古槐阴静。
美人东南来，共此炎夏永。
危衷慰孤清，羁迹不待屏。
十载怀愿见，一日良独幸。
开樽共有酌，当月免对影。
所讲根理致，坦然见心境。
诠评浸及诗，语我挈裘领。
云何方浩浩，遽尔中耿耿。
归理武夷棹，梦寐江南景。
吾曹贵晚节，莫辞霜露冷。
世一如予何，遗编且重整。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。